Bjørkehettebladbille

Bjørkehettebladbille (Cryptocephalus punctiger) er en bille som tilhører familiegruppen bladbiller (Chrysomelidae). Den er utbredt nord og sentralt i Europa.

Bjørkehettebladbille er mellom 2,5-3,5 mm lang. Kroppen er kort, og butt både foran og bak. Det siste leddet av bakkroppen er synlig bak dekkvingene. Undersiden er noe «oppsvulmet». Den har en metallskinnende glans i mørkt blått, sjeldent i grønt på halsskjold (pronotum) og dekkvinger. Hodet har noen gule tegninger. Dekkvingene har klart regelmessig punktur, ordnet i langsgående rekker. Antennene er trådformet og lange i forhold til hva som er vanlig for andre bladbiller. Beina er helt eller delvis lyse, gule.

Både larvene og de voksne (imago) billene lever av å spise blad på næringsplanten, vanligvis bjørk.

Bjørkehettebladbille tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

Referanser

Litteratur 
 Lindroth, C.H. 1993. Våra skalbaggar och hur man känner igen dem (opptrykk av opprinnelig tre hefter (1942-1945. Bonnier forlag.) Fältbiologerna. ca. 240 sider. ISBN 91-85094-722

Eksterne lenker 
 
 Bjørkehettebladbille Cryptocephalus punctiger –  www.biol.uni.wroc.pl
 Bjørkehettebladbille Cryptocephalus punctiger - Fauna Europaea
 Norsk entomologisk forening

Bladbiller